OSNOVNA ŠKOLA JOSIPA LOVRETIĆA

OTOK

**BILJEŠKE UZ FINANCIJSKE IZVJEŠTAJE ZA RAZDOBLJE**

**1. SIJEČNJA DO 31. PROSINCA 2021. GODINE**

**.**

Naziv obveznik: OŠ JOSIPA LOVRETIĆA

Pošta i mjesto: 32252 OTOK

Adresa sjedišta: J. J. STROSSMAYERA 142

RKP broj: 10143

Matični broj: 03301044

OIB: 76603034249

Oznaka razine: 31

Šifra djelatnosti: 8520

Razdjel: 000

Šifra grada: 535 Županija Vukovarsko – srijemska, grad Otok (Vinkovci)

Škola Josipa Lovretića posluje u skladu sa Zakonom o odgoju i obrazovanju u osnovnoj i srednjoj školi (Nar.nov.,broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20. ) te Statutom škole. Škola obavlja djelatnost osnovnog obrazovanja koje se obavlja u jednoj zgradi u jednosmjenskoj nastavi u petodnevnom radnom tjednu. Iznimno tijekom ove godine zbog pandemije izazvane koronavirusom nastava se djelomično odvijala na daljinu a jedan period se održavala radom u dvije smjene.

Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

Godišnji financijski izvještaj sastavljen je nakon što su proknjižene sve poslovne promjene i transakcije za razdoblje siječanj-prosinac 2021. godine. Za sastavljanje i predaju financijskih izvejštaja korišteni su elektronski obrasci koji su preuzeti s internetskih stranica Ministarstva financija i to najnovija verzija datoteke s oznakom 7.0.3

Osoba odgovorna za sastavljanje finanijskih izvještaja je računovotkinja Marija Tešija, a odgovorna osoba za predaju financijskih izvještaja je ravnateljica Marina Beuk.

**BILJEŠKE UZ OBRAZAC: BIL**

**Bilješka broj 1 – AOP 002 – Nefinancijska imovina –** se povećala na kraju obračunskog razdoblja u odnosu na početno stanje za 8,6% a razlog tome je veće ulaganje u imovinu,

u odnosu na rashodovanje imovine i redovni godišnji otpis imovine.

**Bilješka broj 2 – AOP 010** – Poslovni objekti – su povećani na kraju obračunskog razdoblja u odnosu na početno stanje za 0,8% odnosno za 101.994,31 kn Razlog je ulaganje u sanaciju krovišta škole. Za iznos od 77.459,51 kn ne postoji novčani tijek u obrascu PR-RAS škola je iskazala povećanje vrijednosti imovine što je vidljivo u obrascu P-VRIO. Ostatak u iznosu od 24.534,80 kn odnosi se na ufradnju PVC hidroizolacije na krovištu škole za koji postoji novčani tijek što je i vidljivo na obrascu PR-RAS na AOP-397.

**Bilješka broj 3 – AOP 015 - Uedska oprema i namještaj -** Stanje na dan 1.1.2021. na računima odjeljka 0221 iznosi 1.435.987,65 kn a na dan 31.12.2021. iznosi 1.384.736,42 kn. Razlika između početnog i završnog stanja je smanjenje (rashodovanje opreme prema Odluci ravnatelja škole na prijedlog povjerenstva u iznosu 55.499,23 kn i nabavljene opreme u iznosu od 4.248,00 vidljivo na obrascu PR-RAS na AOP-364.

**Bilješka broj 4– AOP 017 – Oprema za održavanje i zaštitu –** znatno je povećana u odnosu na početno stanje iz razloga što je škola sudjelovala u projektu obnovljivih izvora energije -izgradnja fotonaponske elektrane na krovištu škole. Ukupna vrijednost radova iznosila je 600.946,80 kn . – obrazac PR-RAS AOP-366. Sredstva za plaćanje osigurao je osnivač (dijelom kao pozajmicu) što je vidljivo na obrascu PR-RAS na AOP-131 od kojih će dio biti vraćen osnivaču po primitku bespovratnih sredstava od Fonda.

**Bilješka broj 5– AOP 049 – Sitan inventar i auto gume u upotrebi –** vrijednost na kraju razdoblja se smanjila u odnosu na početno stanje za 26,77% iz razloga što je rashodovano sitnog inventara u ukupnoj vrijednosti od 79.750,81 kn prema Odluci ravnateljice škole a na prijedlog povjerenstva za popis iz razloga što je sitan inventar dotrajao,zastario i više nije za upotrebu. U 2021. godini nije bilo nabavke novog sitnog inventara.

**Bilješka broj 6 –AOP 063 – Financijska imovina** se povećala u odnosu na početno stanje. Razlog ovako velikog povećanje u odnosu na početak razdoblja je priljev sredstava krajem mjeseca prosinca za podmirenje troškova izgradnje fotonaponske elektrane kao i za plaćanje računa nastalih u periodu od 15. do 31. prosinca 2021. godine što iz objektivnih razloga nije moglo biti plaćeno do kraja prosinca 2021. Isti računi podmireni su početkom siječnja 2022. godine Promatrajući pojedine odjeljke računskog plana dolazilo je uglavnom do povećanja

( novac u banci i blagajni AOP-064 potraživanja za više plaćene poreze i doprinose za naknadno priznatu ozljedu na radu AOP-079, potraživanja za naknade koje se refundiraju- bolovanje na teret HZZO AOP-081 kao i povećanje kontinuiranih rashoda AOP-168).

**Bilješka broj 7 - AOP 238-244 – Višak manjak prihoda –** Nakon prebijanja računa viškova i majkova po istovrsnim kategorijama i izvorima financiranja za dio iznosa koji je bio evidentiran tijekom godine na računu kapitalnih prijenosa sredstava (konto 6362 i konta 67121) a utrošeni su za nabavu dugotrajne nefinancijske imovine u iznosu od 639.883,75 kn izvršena je korekcija rezultata. Ukupna razlika AOP-a 240 -Višak prihoda i AOP-a 244- Manjak prihoda u Bilanci jednaka je iznosu zbroja na AOP 638 u PR-RAS obrascu.

**Bilješka broj 8 - AOP 254 – izvanbilančni zapisi –** na obvoj poziciji škola vodi imovinu dobijenu od MZOŠ za provedbu Cjelovite kurikularne reforme u iznosu od 281.069,57 kn za koju nije još dobila Odluku o prijenosu vlasništva , kao i imovinu dobijenu od Carneta u sklopu projekt e-Škole u iznosu od 67.273,92 kn koja će po završetku projekta prijeći u vlasništvo škole. Stanje na ovoj poziciji u odnosu na početno stanje je povećano za 7.497,90 kn – potencijalne obveze po sudskim sporovima za dva radnika koji su tužili zbog razlike plaće. Sudska ročišta su održana u prosincu 2021. godine ali pravomoćne presude nisu još donešene.Buduć da je neizvjesna naplata glavnice, nije napravljena procjena financijskog učinka nego je samo uzet iznos bruto plaće po sudskoj presudi.

|  |  |  |  |  |  |
| --- | --- | --- | --- | --- | --- |
| Redni br. | Opis prirode spora | Iznos glavnice | Procjena financijskog učinka | Procjenjeno vrijeme odljeva sredstava | Početak sudskog spora |
| 1. | Tužba za neisplatu razlike plaće Pr.931/2020 | 4.383,32 kn | 0,00 | 4/2022 | 12/2021 |
| 2. | Tužba za neisplatu razlike plaće Pr.552/2021 | 3.114,58 kn | 0,00 | 4/2022 | 12/2021 |
|  | Ukupno: | 7.497,90 kn |  |  |  |

Prema saznanju škola će imati još dva sudska spora – za isplatu razlike plaće budući da je jedno ročište zakazano za veljaču 2022. godine a drugo za svibanj 2022. godine.

**BILJEŠKE UZ OBRAZAC: PR-RAS**

**Bilješka broj 9 - AOP 001 Prihodi poslovanja –** škola je u proteklom razdoblju ostvarila ukupne prihode u iznosu od **7.526.623,78 kn** i to: iz državnog proračuna od MZO (**5.885.711,11)** kn, iz županijskog proračuna ( 1.592.849,78 umanjeni za iznos stvorene obveze za povrat u proračun VSŽ u iznosu od 37.458,51 kn što ukupno iznosi **1.555.391,27 kn)** iz gradskog proračuna grada Otoka (**44.000,00**) kn, od kamata (**1,40)** kn. Prihodi iskazani na AOP-u 112 u iznosu od **(39.520,00)** kn odnose se na ( sufinanciranje učenika u cijeni prehrane u školskoj kuhinji. Veće odstupanje u odnosu na predhodno razdoblje iskazano je na AOP-131 a odnosi se na prihode za izgradnju fotonaponske elektrane – projekt obnovljivi izvori energije.

**Bilješka broj 10 – AOP 065 – Kapitalne pomoći proračunskim korisnicima iz proračuna koji im nije nadležan –** smanjene su u odnosu na isto razdoblje predhodne godine iz razloga što je MZO ove godine u okviru Cjelovite kurikularne reforme nastavilo s nabavkom šolskih udžbenika za višekratnu upotrebu kojih je bilo potrebno nabaviti za znatno manji broj učenika u odnosu na prethodnu 2020. godinu.

**Bilješka broj 11 – AOP 112 – Prihodi po posebnim propisima –** povećani su u odnosu na isto razdoblje prethodne godine za 25,8% iz razloga što se veći broj učenika hrane u školskoj kuhinji uz sufinanciranje roditelja u prehrani. Cijena školske kuhinje u odnosu na 2020. godinu ostala je nepromjenjena.

**Bilješka broj 12. – AOP 159** – Naknade troškova zaposlenima povećani su u odnosu na isto razdoblje prethodne godine za 25,7% . Razlog odstupanja je održavanje odgođenih stručnih skupova iz 2020 , zbog pandemije koji su održani u 2021. godini

**Bilješka broj 13. – AOP 164 – rashod za materijal i energiju –** povećani su u odnosu na izvještajno razdoblje prethodne godine ( index 106,7%.) Promatrajući pojedine odjeljke računskog plana vidljivo je da je dolazilo do povećanja ali i do smanjenja pojedine skupine rashoda. Pri tome su najviše povećani rashodi za materijal i sirovine, materijal i dijelovi za tekuće i investicijsko održavanje, dok su troškovi uredskog materijala smanjeni. Znatnijeg odstupanja nije bilo kad se promatra cijela skupina.

.

**Bilješka broj 14 – AOP 172 – Rashodi za usluge –** povećani su u odnosu na prethodnu godinu za 15,5% i to najviše za usluge telefona pošte i prijevoza, te intelektualne i osobne usluge (isplata članovima Kriznog tima koji su intervenirali u školi zbog smrtnog slučaja jednog učenika) , dok su ostale usluge neznatno smanjene ili su ostale iste kao i prethodne godine.

**Bilješka broj 15 – AOP 183 – Ostali nespomenuti rashoda poslovanja -** smanjeni su u odnosu na sto izvještajno razdoblje prethodne godine za 0,5% i to svi rashodi ovog odjeljka računskog plana. AOP-189 troškovi sudskih postupaka nema iskazan indeks jer u prethodnoj godini nismo imali troškova sudskih sporova.

**Bilješka broj 16 – AOP 191 – Financijski rashodi** povećani su u odnosu na prethodnu godinu (index 153,3%) zbog troškova zateznih kamata za sudske presude.

**Bilješka broj 17 – AOP 247 - Naknade građanima i kućanstvima na temelju osiguranja i druge naknade –** povećani su o odnosu na prethodnu godinu za 13,6% a trošak se odnosi na nabavku školskih udžbenika radnog karaktera knjiženih na konto 37229.

**Bilješka broj 18 – AOP 357 - Rashodi za nabavu proizvedene dugotrajne imovine –** rashodi su znatno povećani u odnosu na prethodnu godinu u skupini računa (4223) – AOP 366 gdje su knjiženi rashodi za izgradnju fotonaponske elektrane na krovištu škole. Indeks za prikazani podatak nije iskazan jer u prethodnoj godini ovog rashoda nismo imali., te na AOP-397 dodatno ulaganje na građevinskim objektima gdje je knjiženo postavljanje hidroizolacije na krovu škole. Evidentirani rashodi za nabavku školskih udžbenika i lektirnih naslova AOP-378, te rashodi za uredsku opremu i namještaj AOP364 smanjeni su u u odnosu na isto razdoblje prethodne godine.

**BILJEŠKE UZ OBRAZAC: RAS-funkcijski**

**Bilješka broj 19 – AOP 113 – osnovno obrazovanje –** u obrascu suiskazani rashodi poslovanja i rashodi za nabavu nefinancijske imovine tj. svi rashodi povezani uz funkciju odgoja i obrazovanje u ukupnom iznosu od 7.381.217,98 kn .

Kako škola uz funkciju odgoja i obrazovanja obavlja i funkciju prehrane učenikla i ti rashodi su iskazani na AOP- u 122 - Dodatne usluge u obrazovanju u ukupnom iznosu od 171.379,23 kn.

**BILJEŠKE UZ OBRAZAC: P-VRIO**

**Bilješka broj 20. – AOP 001 – Promjene u vrijednosti i obujmu imovine -**  iskazano je povećanje vrijenosti imovine u iznosu od 77.459,51 kn odnosi se na sanaciju krovišta škole. Budući da nije postojao novčani tijek u poslovnim knjigama povećanje je iskazano na temelju obavijesti o izvršenom plaćanju osnivača tj. Vukovarsko-srijemske županije.

**BILJEŠKE UZ OBRAZAC: OBVEZE**

**Bilješka broj 21 - AOP 038 – Stanje obveza na kraju izvještajnog razdoblja –** Stanje obveza na kraju 2021. godine iznosi 1.073.887,42kn i povećano je u odnosu na početno stanje obveza . Razlog tome je bila tehnička nemogućnost prebacivanja sredstava dobavljaču za izgradnju fotonaponske elektrane koja su prebačena na račun škole krajem 2021. godine. Obveza je vidljiva na AOP-087 i dospjela je obveza. Ista je podmirena 3. siječnja 2022. godine. Stanju obveza odgovara stanju iskazanih obveza u obrascu Bilanca na AOP-170

**Bilješka broj 22 - AOP 097 – Stanje nedospjelih obveza na kraju izvještajnog razdoblja**- na dan 31.prosinca 2021. godine iskazane su u ukupnom iznosu od 623.967,42 od toga međusobne obveze proračunskih korisnika 79.410,72 km obveze za zaposlene (456.437,18 kn), odnose se na plaće za mjesec prosinac 2021 , obveze za materijalne rashode (83.762,01 kn) , obveze za financijske rashode (513,67 kn) te ostale tekuće obveze (3.843,84 kn). Sve ove obveze imaju rok dospjeća plaćanja iza 31.12.2021. godine i stoga su i evidentirane na ovom AOP-u.

**Mjesto i datum: Otok, 28. 01. 2022.**

**Osoba za kontakt: MARIJA TEŠIJA**

**Telefon: 032 / 394-165**

**Odgovorna osoba (potpis)**

**Marina Beuk**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**M.P.**